
CAP. I   GENERALITĂȚI 
Obiect și domeniu de aplicare

Scopul achiziției îl reprezintă contractarea lucrărilor  de asfaltare în urma cărora se obțin în timp util lucrări de asfaltare si refacere parcari, de calitate, în conformitate cu cerințele legale în vigoare.
Prezentul caiet de sarcini conţine specificaţiile tehnice privind îmbrăcăminţile bituminoase rutiere cilindrate, executate la cald, din mixturi asfaltice preparate cu pietriș concasat, filer si bitum si cuprinde condiţiile tehnice de calitate care trebuie sa fie îndeplinite la prepararea, transportul, punerea în opera si controlul calităţii materialelor. 
           Caietul de sarcini face parte integrantă din documentaţia de atribuire şi constituie ansamblul cerinţelor pe bază cărora se elaborează de către fiecare ofertant propunerea tehnică. 
           Cerinţele specificate vor fi considerate ca fiind minimale. 
           În acest sens orice ofertă tehnică trebuie să corespundă cel puțin cerințelor minime prevăzute în prezentul Caiet de sarcini.
Prevederile prezentului caiet de sarcini nu se aplica îmbrăcăminţilor executate din mixturi cu nisipuri bituminoase sau executate cu mixturi asfaltice recuperate. 

	Definirea tipurilor de mixturi asfaltice
	Covorul asfaltic este alcătuit dintr-un strat de uzură din beton asfaltic tip BAPC 16, executat la cald prin cilindrare în grosime medie de 6 cm.

	Amplasamentele obiectivelor la care se vor executa lucrarile sunt in Municipiul Iași la adresele :
· Parcare Corp A – Str. Titu Maiorescu nr.15 
· Parcare Corp J – B-dul Carol I nr.18  
CAP. II   DESCRIEREA LUCRĂRILOR 
	Succesiunea activitatilor și resursele necesare pentru realizarea lucrărilor de asfaltare aferente celor doua parcări si drumului de acces sunt urmatoarele:

Asfaltare parcare Corp A (2470 mp, din care 540 mp – drum de  acces și 1930 mp - parcări)

	Descrierea lucrărilor :
· curațirea suprafeței
· amorsarea suprafeței
· reparaţii locale
· ridicare cămine la cota
· asternere strat geogrilă antifisură
· frezare si racordare la drumul principal
· aşternerea unui strat de mixtură asfaltică BAPC16 în grosime medie de 6 cm
                    
   A N T E M A S U R A T O A R E                 
                                                                         
                                                                                                                                       
        ================================================================ 
        Nr. Simbol articol     UM    CANTITATEA                          
        crt.                                                             
        ================================================================ 
        001   DI15A1        100 MP.     24.700                           
        CURATIREA DRUMURILOR MODERNIZ DE NOROI                           
        SI MURDAR                                                        
                                                                         
        002   DI03A1        TONA        10.000                           
        REPARAREA SUPRAF DE ASF TURNAT CU                                
        MIXTURI GATA PREPARATE SI CU DECAP                               
        PORTIUNILOR DEGRAD EXECUT M                                      
                                                                         
        003   DB02D1        100 MP.     25.400                           
        AMORS SUPRAF STRAT BAZA SAU IMBRAC EXIST                         
        IN VEDER APLIC STRAT UZ MIX ASF CU                               
        EMULSIE CATIONICA                                                
                                                                         
        004 AUT4047         ORA          4.000                           
        AUTOGUDRONATOR 3500-3600L                                        
                                                                         
        005   YC01RON       LEI.                                         
        DIFERENTA PRET MATERIALE - RON                                   
        Procurare Geogrila cu rol antifisura -2470mp                     
                                                                         
        006   DB19G1        MP.       1730.000                           
        IMBRAC BET ASF CU AGREGAT MARE EXEC LA                           
        CALD IN GROSIME DE 6 CM CU ASTERN                                
        MECANICA                                                         
                                                                         
        007 AUT4045         ORA         18.000                           
        REPARTIZATORFINISORNIXTURIASFALTICE CU                           
        MOTOR TERMIC 65CP                                                
                                                                         
        008   DB19C1        MP.        740.000                           
        IMBRAC BET ASF CU AGREGAT MARE EXEC LA                           
        CALD IN GROSIME DE 6 CM CU ASTERN                                
        MANUALA                                                          
                 
                                                        
        009 4400000         TONA       358.000                           
        Beton Asfaltic BAPC16 (BA 16 RUL50/70                            
        PC)                                                              
                                                                         
        010  TRB04A2        TONA       130.000                           
        TRANSPORTUL MATERIALELOR CU LOPATA(MAX.                          
        3M ORIZ SAU 2M VERT) MATERIALE CU                                
        ADERENTA 2 LOPATARE                                              
                                                                         
        011  TRB01A11       TONA        70.000                           
        TRANSPORTUL MATERIALELOR CU ROABA PE                             
        PNEURI INC ASEZARE DESC ASEZARE GRUPA 1-                         
        3 DISTANTA 10M                                                   
                                                                         
        012 AUT4015         ORA         35.000                           
        COMPACTOR VIBRATOR AUTOTRACT.CU RULOURI                          
        DE31-40CP 4,7-5,9TF                                              
                                                                         
        013 AUT4019         ORA          4.000                           
        PLACA VIBRATOARE CU MOTOR ARDERE INTERNA                         
        SUB 10CP 650-700KGF                                              
                                                                         
        014 RPAB01F1        BUC.         5.000                           
        RIDICARE LA NIVEL A CAPACELOR (I=20CM)                           
        CAMINELOR DE VIZITARE PESTE 100KG PE                             
        PLACA PREF.BET ARMAT                                             
                                                                         
        015   DG05A1        MP.         20.000                           
        DECAP IMBR CU STRAT PINA LA 3CM GROS                             
        FORMATE DIN COVOARE ASFALTICE                                    
        PERMANENTE,BETOANE ASFALTICE                                     
        asimilat: frezarea imbracamintii asfaltice 4 cm adancime         
                                                                         
        016 AUT1459         ORA          4.000                           
        CIOCAN PNEUMATIC 8-15 KG daN/CMP DEBIT 4                         
        -5.9 MC/MIN                                                      
        pikamer                                                          
                                                                         
        017 AUT1451         ORA          3.000                           
        BULDOEXCAVATOR                                                   
                                                                         
        018 AUT7905         MII LEI.     1.000                           
        CHELTUIELI PENTRU TRANSPORT UTILAJE-MII                          
        LEI                                                              
        va include: transport cilindru cu tractor cu remorca – 14 ore;     
        transport muncitori la punctul de lucru – 14 ore; transport        
        tehnologic repartator/buldo/freza – 14 ore; transport mixtura
   asfaltica - 70 ore.                                                         
              



                                                           
Asfaltare parcare – Corp J (390 mp)

Descrierea lucrărilor :
· curațirea suprafeței
· amorsarea suprafeței
· reparaţii locale
· asternere strat geogrilă antifisură
· aşternerea unui strat de mixtură asfaltică BAPC16 în grosime medie de 6 cm


A N T E M A S U R A T O A R E
             
                                                                     
        ================================================================ 
        Nr. Simbol articol     UM    CANTITATEA                          
        crt.                                                             
        ================================================================ 
        001   DI15A1        100 MP.      3.900                           
        CURATIREA DRUMURILOR MODERNIZ DE NOROI                           
        SI MURDAR                                                        
                                                                         
        002   DI03A1        TONA         1.000                           
        REPARAREA SUPRAF DE ASF TURNAT CU                                
        MIXTURI GATA PREPARATE SI CU DECAP                               
        PORTIUNILOR DEGRAD EXECUT M                                      
                                                                         
        003   DB02D1        100 MP.      3.900                           
        AMORS SUPRAF STRAT BAZA SAU IMBRAC EXIST                         
        IN VEDER APLIC STRAT UZ MIX ASF CU                               
        EMULSIE CATIONICA                                                
                                                                         
        004 AUT4047         ORA          1.000                           
        AUTOGUDRONATOR 3500-3600L                                        
                                                                         
        005   YC01RON       LEI.         ......                                
        DIFERENTA PRET MATERIALE - RON                                   
        Procurare Geogrila cu rol antifisura - 390 mp                    
                                                                         
        006   DB19G1        MP.        390.000                           
        IMBRAC BET ASF CU AGREGAT MARE EXEC LA                           
        CALD IN GROSIME DE 6 CM CU ASTERN                                
        MECANICA                                                         
                                                                         
        007 AUT4045         ORA          6.000                           
        REPARTIZATORFINISORNIXTURIASFALTICE CU                           
        MOTOR TERMIC 65CP                                                
                                                                         
        008 4400000         TONA        55.000                           
        Beton Asfaltic BAPC16 (BA 16 RUL50/70                            
        PC)                                                              
                                                                         
        009  TRB04A2        TONA        55.000                           
        TRANSPORTUL MATERIALELOR CU LOPATA(MAX.                          
        3M ORIZ SAU 2M VERT) MATERIALE CU                                
        ADERENTA 2 LOPATARE                                              
                                                                         
        010  TRB01A11       TONA        10.000                           
        TRANSPORTUL MATERIALELOR CU ROABA PE                             
        PNEURI INC ASEZARE DESC ASEZARE GRUPA 1-                         
        3 DISTANTA 10M                                                   
                                                                         
        011 AUT4015         ORA          6.000                           
        COMPACTOR VIBRATOR AUTOTRACT.CU RULOURI                          
        DE31-40CP 4,7-5,9TF                                              
                                                                         
        012 AUT4019         ORA          1.000                           
        PLACA VIBRATOARE CU MOTOR ARDERE INTERNA                         
        SUB 10CP 650-700KGF                                              
                                                                       
        013 AUT7905         MII LEI.     .......                           
        CHELTUIELI PENTRU TRANSPORT UTILAJE-MII                          
        LEI                                                              
        va include: transport cilindru cu tractor cu remorca - 6ore;
                    transport muncitori la punctul de lucru - 4ore;
                    transport tehnologic repartizator - 3ore;
                    transport mixtura asfaltica - 14ore.                                                         

                                                         






CAP. III  CONDIŢII TEHNICE 

	Compoziţia mixturilor
	Mixturile asfaltice pentru stratul de uzura, pot fi realizate integral din agregate naturale de cariera  sau din amestec de agregate naturale de cariera si de balastiera, funcţie de tipul mixturii asfaltice  stabilite.  
	Toate dozajele privind agregatele şi. filerul, sau unele adaosuri, sunt stabilite în funcţie de greutatea totală a materialului granular în stare uscată, inclusiv părţile fine; dozajul de bitum se stabileşte din masa totală a mixturii.
Limitele procentelor sorturilor componente din agregatul total sunt STAS 174/1 
	Granulozitatea agregatelor naturale care trebuie sa fie asigurata pentru fiecare tip de mixtura asfaltică. 
	Conţinutul optim de liant se stabileşte prin studiile preliminare de laborator conform STAS 1338/1, 2, 3 şi trebuie să se încadreze între limitele recomandate. 
	Raportul filer - liant pentru tipurile de mixturi asfaltice este conform STAS-urilor în vigoare. 

Transportul mixturilor asfaltice
Transportul pe şantier a mixturii asfaltice preparate, se efectuează cu autocamioanele cu bene metalice bine protejate pentru eliminarea pierderilor de temperatura, care trebuie sa fie curăţate de orice corp străin si uscate înainte de încărcare. La distante de transport mai mari de 20 km sau cu durata de peste 30 minute, indiferent de anotimp, precum si pe vreme rece (+10°C...+15°C), autobasculantele trebuie acoperite cu prelate speciale, imediat după încărcare. 


CAP. IV   EXECUŢIA   LUCRĂRILOR

MODUL DE PUNERE IN OPERĂ

Pregătirea stratului suport 
Înainte de aşternerea mixturii, stratul suport trebuie bine curăţat. Materialele neaderente, praful si orice poate afecta lega tura între stratul suport si îmbrăcămintea bituminoasa trebuie îndepărtat. 
În cazul stratului suport din macadam, acesta se curata  si se matura, urmărindu-se degajarea pietrelor de surplusul agregatelor de colmatare. 
După  curăţare se vor verifica, cotele stratului suport.
Suprafaţa stratului suport trebuie sa fie uscata.  

Amorsarea 
La executarea îmbrăcăminţilor bituminoase se vor amorsa rosturile de lucru si stratul suport cu o emulsie de bitum cationica cu rupere rapida. 
Amorsarea stratului suport se va face cu un dispozitiv special, care poate regla cantitatea de liant pe metru pătrat în funcţie de natura stratului suport. 
Stratul suport se va amorsa obligatoriu în următoarele cazuri: 
- pentru strat de uzura  pe strat de legătură când stratul de uzura se executa la interval mai mare de trei zile de la execuţia stratului de legătură . 
După  amorsare se aşteaptă  timpul necesar pentru ruperea si uscarea emulsiei bituminoase. 
Caracteristicile emulsiei trebuie sa fie de aşa natură  încât ruperea sa  fie efectiva înaintea aşternerii mixturii bituminoase. 
Liantul trebuie sa  fie compatibil cu cel utilizat la folosirea mixturii asfaltice. 

Aşternerea
Aşternerea mixturilor asfaltice se face în perioada martie - octombrie la temperaturi atmosferice de peste 10º C, în condiţiile unui timp uscat. În cazul lucrărilor executate în spatii înguste aşternerea mixturilor asfaltice se poate face manual. Mixtura asfaltica trebuie aşternută continuu pe fiecare strat si pe toata lungimea unei benzi programata a se executa în ziua respectiva. 
În cazul unor întreruperi accidentale care conduc la scăderea temperaturii mixturii rămasă necompactata  în amplasamentul repartizatorului, până la 120º C, se procedează la scoaterea acestui utilaj din zona de întrerupere, se compactează  imediat suprafaţa nivelata  şi se îndepărtează  resturile de mixturi, rămase în capătul benzii. 
Concomitent se efectuează  şi curăţirea buncărului şi grinzii vibratoare a repartizatorului. 
Aceasta  operaţie se face în afara zonelor pe care exista  sau urmează a se aşterne mixtura asfaltica . Capătul benzii întrerupte se tratează ca rost de lucru transversal. 
Mixturile asfaltice trebuie sa aibă  la aşternere si compactare, în funcţie de tipul liantului, temperaturile prevăzute în normativele în vigoare 
Măsurarea temperaturii va fi efectuata  din masa mixturii, în buncărul finisorului. 
Mixturile asfaltice a căror temperatura este sub cea prevăzuta vor fi refuzate şi evacuate urgent din şantier. 
În acelaşi fel se va proceda si cu mixturile asfaltice care se răcesc în buncărul finisorului, ca urmare a unei întreruperi accidentale. 
Mixtura asfaltica  trebuie aşternuta continuu, în mod uniform, atât din punct de vedere al grosimii cât si cel al afânării. 
Aşternerea se va face pe întreaga lăţime a căii de rulare. Atunci când acest lucru nu este posibil, antreprenorul supune aprobării Beneficiarului, lăţimea benzilor de aşternere  şi poziţia rosturilor longitudinale ce urmează si fie executate. 
Viteza de aşternere cu finisorul trebuie sa fie adaptata cadenţei de sosire a mixturilor de la staţie si cât se poate de constanta ca sa  se evite total întreruperile. 
Antreprenorul trebuie sa  dispună de un personal calificat pentru a corecta eventualele denivelări, imediat după aşternere, cu ajutorul unui aport de material proaspăt depus înainte de compactare. 
În buncărul utilajului de aşternere, trebuie să existe în permanenţa, suficientă  mixtură  necesară  pentru a se evita o răspândire neuniforma  a materialului. 
La executarea îmbrăcăminţilor bituminoase o atenţie deosebita se va acorda realizării rosturilor de lucru, longitudinale şi transversale, care trebuie sa fie foarte regulate si etanşe. 
La reluarea lucrului pe aceeaşi banda sau pe banda adiacenta, zonele aferente rostului de lucru, longitudinal şi/sau transversal, se taie pe toata  grosimea stratului, astfel încât să  rezulte o muchie vie verticala. În cazul rostului longitudinal, când benzile adiacente se execută  în aceeaşi zi, tăierea nu mai este necesară. 
Suprafaţă nou creata  prin taiere va fi amorsata, iar mixtura pentru banda adiacenta  se aşterne, depăşind rostul cu 5... 10 cm, acest surplus de mixtura  repartizata , împingându-se înapoi cu o racleta, astfel încât să apară  rostul, operaţie după  care se efectuează  compactarea pe noua banda. 
Rosturile de lucru longitudinale si transversale ale stratului de uzura se vor decala cu minimum 10 cm fata de cele ale stratului de lega tura, cu alternarea lor. Atunci când exista  si strat de baza bituminos sau din materiale 
tratate cu liant hidraulic, rosturile de lucru ale straturilor se vor executa întreţesut. 
Legătura transversala  dintre un strat de asfalt nou si un strat de asfalt existent al drumului se va face după decaparea mixturii din stratul vechi, pe o lungime variabila în funcţie de grosimea noului strat, astfel încât sa  se obţină o grosime constanta  a acestuia, cu panta de 0,5%. În plan liniile de decapare, se recomanda sa fie în forma de V, la 45°. Completarea zonei de unire se va face cu o amorsare a suprafeţei, urmata de aşternerea si compactarea noii mixturi asfaltice, până la nivelul superior al ambelor straturi (nou si existent). 

Compactarea
La compactarea mixturilor asfaltice se aplica  tehnologii corespunzătoare, care sa asigure caracteristicile tehnice si gradul de compactare prevăzute pentru fiecare tip de mixtura  asfaltică şi fiecare strat în parte. 
Operaţia de compactare a mixturilor asfaltice se realizează cu compactoare cu pneuri și compactoare cu rulouri netede, prevăzute cu dispozitive de vibrare adecvate, astfel încât sa se obţină un grad de compactare conform tabelului 15. 
Pentru obţinerea gradului de compactare prevăzut se determină, pe un sector experimental, numărul optim de treceri ale compactoarelor ce trebuie utilizate, în funcţie de performanțele acestora, de tipul și grosimea stratului de îmbrăcăminte. 
Această  experimentare se face înainte de începerea aşternerii stratului în lucrarea respectivă, utilizând mixturi asfaltice preparate în condiţii similare cu cele stabilite pentru producţia curentă. 
Încercările de etalonare vor fi efectuate sub responsabilitatea Antreprenorului. Beneficiarul poate cere intervenţia unui laborator autorizat, care să efectueze testele de compactare necesare, pe cheltuiala Antreprenorului. 
Urmare acestor încercări, Antreprenorul propune Beneficiarului: 
- sarcina și alte specificaţii tehnice ale fiecărui utilaj; 
- planul de lucru al fiecărui utilaj, pentru a asigura un număr de treceri pe cât posibil constant, în fiecare punct al stratului; 
- viteza de mers a fiecărui utilaj; 
- presiunea de umflare a pneurilor si încărcătura compactorului; 
- temperatura de aşternere, fără ca aceasta să fie inferioara celei minime fixata  în articolul precedent. 
Metoda de compactare propusă va fi considerată satisfăcătoare dacă se obţine pe sectorul experimental gradul de compactare minim. 
Conform pct. 2.4.4 din SR 174-2, pentru obţinerea gradului de compactare prevăzut se consideră ca numărul minim de treceri ale compactoarelor uzuale este cel menţionat în tabelul 14. 
Compactarea se execută pentru fiecare strat în parte. 
Numărul atelierelor de compactare se va stabili în funcţie de dotarea Antreprenorului cu compactoare (grele, în tandem, etc.) și de numărul punctelor de aşternere-compactare. 
Operaţia de compactare a mixturilor asfaltice trebuie astfel executată  astfel încât să se obţină valori optime pentru caracteristicile fizico-mecanice de deformabilitate şi suprafaţare. 
Pe sectoarele în rampa, prima trecere se face cu utilajul de compactare în urcare. 
Compactoarele trebuie sa lucreze fără şocuri, cu o viteza mai redusa la început, pentru a evita vălurirea îmbrăcăminţii  și nu se vor îndepărta mai mult de 50 m în spatele repartizatorului. 
Locurile inaccesibile compactorului, în special în lungul bordurilor, în jurul gurilor de scurgere sau ale caminelor de vizitare, se compactează cu maiul mecanic sau cu maiul manual. 
Suprafaţa stratului se controlează în permanenta, iar micile denivelări care apar pe suprafaţă îmbrăcăminţii vor fi corectate după  prima trecere a rulourilor compactoare pe toata lăţimea benzii. 


CAP. V  CONTROLUL CALITĂȚII LUCRĂRILOR 

Controlul punerii în operă
În cursul execuţiei îmbrăcăminţilor rutiere bituminoase, trebuie sa se verifice cu frecventa menţionata  mai jos următoarele: 
- pregătirea stratului suport: zilnic la începerea lucrărilor pe sectorul respectiv; 
	- temperaturile mixturilor asfaltice la aşternere si compactare: cel puţin de doua ori pe zi; 
- modul de compactare: zilnic; 
- modul de execuţie a rosturilor: zilnic. 
Verificarea caracteristicilor fizico-mecanice ale mixturilor asfaltice se face pe epruvete Marshall prelevate de la malaxor sau de la aşternere, înainte de compactare: câte o proba de 20 kg pentru fiecare 200...400 tone de mixtura asfaltica, indiferent de tipul mixturii, în funcţie de productivitatea instalaţiei. 
Verificarea calităţii stratului bituminos executat se va face pe o placa de minimum (40x40) cm pentru  fiecare 7.000 m²  suprafaţa executată (conform SR 174-2:1997/C1:1998) pe care se vor determina următoarele caracteristici: 
· la toate tipurile de mixturi asfaltice, pentru stratul de uzură  
· densitatea aparentă 
· absorbţia de apă 
· gradul de compactare 
· rezistența la deformaţii permanente. 
Rezistenta la deformaţii permanente se măsoară prin determinarea vitezei de deformaţie la ornieraj și/sau adâncimea făgaşului, la temperatura de 45°C pentru zona climaterică rece și respectiv de 60°C pentru zona climaterică caldă , conform metodologiei stabilite de reglementarile tehnice în vigoare. 

Caracteristicile suprafeţei îmbrăcămintei
Îmbrăcămintea bituminoasă cilindrată  la cald trebuie să  îndeplinească următoarele condiţii: 
  - Planeitatea în profil longitudinal se determină fie prin măsurarea indicelui de planeitate IRI, fie prin măsurarea denivelărilor sub dreptarul de 3 m.  
  - Rugozitatea se determină fie prin măsurări cu pendulul SRT, fie prin măsurarea rugozităţii geometrice HS. în caz de litigiu se determină rugozitatea cu pendulul SRT.  
Determinarea caracteristicilor suprafeţei îmbrăcămintei se efectuează în termen de o luna de la execuţia acestora, înainte de data recepţiei la terminarea lucrărilor. 

Elemente geometrice si abateri limită
Verificarea elementelor geometrice include și îndeplinirea condiţiilor de calitate pentru stratul suport si fundaţie, înainte de aşternerea mixturilor asfaltice, în conformitate cu prevederile STAS 6400. 
Verificarea grosimii îmbrăcăminţii se face pe baza încercării probelor din îmbrăcămintea gata executată, iar la aprecierea comisiei de recepţie prin maximum doua sondaje pe km, efectuate la 1 m de marginea îmbrăcăminţii. 
Abaterile limita locale admise în minus fata  de grosimea prevăzută, pentru fiecare strat în parte, pot fi de maximum 10%.
Eventualele abateri/limite locale admise pot fi de maximum +50 mm. 
Se vor păstra pantele existente ale terenului.




CAP VI . DURATA LUCRĂRILOR  ŞI TERMENE DE EXECUŢIE

	     Termenul de execuție a lucrărilor este de maxim 35 zile calendaristice după semnarea contractului, de la data înscrisă în ordinul de începere a lucrărilor. Durata contractului este până la îndeplinirea în totalitate a obligaților asumate de părțile contractate.


[bookmark: _Hlk167088345]CAP VII. MODUL DE PREZENTARE A PROPUNERII TEHNICE

            Propunerea tehnică va fi elaborată astfel încât să respecte, cel puțin la nivel minimal, specificaţiile prevăzute în prezentul Caiet de sarcini.
Oferta tehnică trebuie să fie prezentată conținând toate elementele propuse de ofertant.
Ofertantul va întocmi oferta tehnico-economică (devizul ofertă) ținând cont de cantitățile pe categorii de lucrări estimate de către autoritatea contractantă și luând în considerare toate operațiunile care intervin în procesul tehnologic de execuție al lucrărilor descrise in capitolul II .
            Nu sunt admise completări ulterioare ale conținutului  propunerii tehnice.

CAP. VIII. MODUL DE PREZENTARE A PROPUNERII FINANCIARE 

Ofertanții trebuie să asigure corelarea informațiilor din propunerea tehnică cu informațiile din propunerea financiară.
Ofertantul va evidenția, prin completarea formularelor corespunzătoare următoarele: 
         		- Valoarea totală a lucrării ce urmează a fi executată, exprimată în lei, inclusiv taxa pe valoare adăugată care va fi evidențiată distinct; 
-Valoarea devizului aferent inclusiv prețul unitar pentru fiecare categorie de lucrări, 
- Valoarea consumurilor totale de resurse materiale; 
- Valoarea consumurilor totale privind transporturile
 În prețuri se vor considera de asemenea incluse toate cheltuielile directe și cheltuielile legate de transport, aprovizionare, manipulare, cheltuielile indirecte, taxele, impozitele, considerate ca obligații legale ale contractanților, profilul și alte asemenea.
Ofertantul va include, în cadrul propunerii financiare, toate  costurile legate de:
 		 - protejarea mediului, conform reglementărilor și legislației române în vigoare, precum şi cele legate de refacerea cadrului natural după finalizarea lucrărilor;
- procurarea, transportul, depozitarea şi punerea în operă a materialelor şi echipamentelor
necesare  conform cerinţelor specificate prin caietul de sarcini;
Propunerea financiară va conţine,  pe lângă formularul de ofertă, și centralizatorul cu lucrările executate de asociaţi, subcontractanți, dacă este cazul;
Prețurile vor fi exprimate în LEI, fără TVA, și vor conţine două zecimale. 


CAP IX.CRITERIUL DE ATRIBUIRE A CONTRACTULUI

          Criteriul de atribuire este „pretul cel mai scazut”.

CAP X. LIMITĂRI – RESTRICȚII

	Nu au fost identificate limitări/restricții pentru realizarea lucrărilor.
         Începând cu data emiterii Ordinului de începere a lucrărilor se va asigura predarea amplasamentului.




CAP  XI.  GARANȚIA LUCRĂRILOR

        Garanția lucrărilor este de 24 luni calendaristice, de la data încheierii procesului-verbal de recepție la terminarea lucrărilor.
         În perioada de garanție, executantul va remedia toate defecțiunile apărute din vina lui, pe cheltuiala proprie.


CAP XII.  MĂSURI ŞI INDICAŢII DE PROTECŢIA MUNCII

Pe toată perioada de executare a lucrărilor de reparaţii, se vor respecta prevederile din următoarele acte normative specifice:
1. Legea 319/2006 a securităţii şi sănătăţii în muncă;
2. Norme metodologice de aplicare a L319/2006;
3. Legea 307/2006 privind apărarea împotriva incendiilor;
4. Norme metodologice privind condiţiile de închidere a circulaţiei şi de instituire a restricţiilor de circulaţie în vederea executării de lucrări în zona drumului public” aprobate cu Ordinul nr. 1112/411 al MI – MT / octombrie 2000.
Se atrage atenţia în mod deosebit asupra semnalizării corecte a punctului de lucru în vederea evitării producerilor unor accidente de circulaţie cât şi pentru protejarea personalului ce execută respectivele lucrări de reparaţii, cu indicatoarele rutiere bine fixate pentru a rezista pe toată durata executării lucrărilor.

CAP. XIII. GOSPODĂRIREA DEŞEURILOR GENERATE DE AMPLASAMENTUL LUCRĂRILOR

În conformitate cu reglementările în vigoare, deşeurile vor fi colectate, transportate şi depuse la rampa de depozitare în vederea neutralizării lor. 
Deşeurile menajere şi cele asimilabile acestora vor fi colectate în interiorul şantierului în puncte speciale prevăzute cu containere tip pubele. Deşeurile vor fi transportate periodic la o rampă de gunoi în condiţii de siguranţă de către un operator specializat.
Deşeurile metalice vor fi colectate şi depozitare temporar în incinta amplasamentelor şi vor fi predate pe baza de proces verbal achizitorului în vederea evaluării.
Deşeurile inerte (materiale de construcţie, pământ) se vor transporta în locurile indicate de autoritatea locală, pe cheltuiala executantului.
Nu se vor arunca, nu se vor incinera, nu se vor depozita pe sol și nici nu se vor îngropa deşeuri menajere sau alte tipuri de deşeuri (lavete, reciiecte, etc.).


CAP XIV. RECEPŢIA LUCRĂRILOR

Recepția la terminarea lucrărilor de către beneficiar se efectuează conform Regulamentului de recepție a lucrărilor în construcții și instalații aferente acestora, aprobat cu HG 273/1994 cu modificarile ulterioare( HG 343/2017). Comisia de recepție examinează lucrările executate față de documentația tehnică aprobată.
Verificarea elementelor geometrice ale stratului și uniformității suprafeței de rulare se face conform prevederilor caietului de sarcini.
În perioada de garanție, urmare a verificării comportării în exploatare a lucrărilor, toate eventualele defecțiuni ce vor apare se vor remedia de către antreprenor.
          Recepția finală se va face conform Regulamentului aprobat cu HG 273/1994 cu modificarile ulterioare (  HG 343/2017) și a prevederilor prezentului caiet de sarcini după expirarea perioadei de garanție. 


CAP. XV. ALTE MENȚIUNI

           Termenul de execuție va fi monitorizat permanent. Prelungirea termenului de execuție va fi posibilă doar în condiții obiective temeinic justificate de Executant, prevăzute în contract sau în legislația în vigoare, pe baza de acte adiționale.
           Nu vor fi acceptate schimbări de soluții tehnice pentru realizarea lucrărilor contractate, inferioare din punct de vedere a standardelor de calitate prevăzute în reglementările tehnice din prezentul Caiet de sarcini.
           Facturarea și plata se vor face în termenii stabiliți în contract.
           Cantitățile de lucrări vor fi verificate și confirmate la plata de comisia de recepție din cadrul autorității contractante și vor fi consemnate în procese verbale de recepție la terminarea lucrărilor.
            




			         Director Tehnic, 
			         Ing. Dorina Prisecaru 




Intocmit, 
Ing. Dana Melinte

